
ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας εκτάσεως 1000 τ.μ. στη θέση «Στεφάνωμα» 
της Κοινότητας Μαρκοπούλου Ωρωπού του Νομού Αττικής. 1 
Κήρυξη αναδασωτέας εκτάσεως 322 τ.μ. στη θέση «Λαγοβούνι» 
της Κοινότητας Σκάλας Ωρωπού του Νομού Αττικής. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του γενικού πολεοδομικού σχεδίου του Δήμου Αλίμου 


(Ν. Αττικής). 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2189 (1) 


Κήρυξη αναδασωτέας εκτάσεως 1000 τ.μ. στη θέση «Στεφάνωμα» της 
Κοινότητας Μαρκοπούλου Ωρωπού του Νομού Αττικής. 

Ο ΝΟΜΑΐΡΧΗΣ ΑΝΑΤΟΛ. ΑΤΤΙΚΗΣ 

Έχοντας υπόψη: 

1. Τις διατάξεις του Ν. 3200/55 «περί Διοικητικής αποκέντρωσης», 
όπως τροποποιήθηκε και συμπληρώθηκε μεταγενέστερα με το Ν.Δ. 

532/70. 

2. Τις διατάξεις του Ν.Δ. 1147/1972 «περί μείζονος Πρωτευούσης» 
σε συνδυασμό με τις όμοιες του 711/72 Β.Δ. 


3. Τις διατάξεις της παρ. 3 του άρθρου 117 του Συντάγματος. 

4) Τις διατάξεις του Ν. 998/79 «περί προστασίας των Δασών και 
των Δασικών εν γένει εκτάσεως της Χώρας» και ειδικότερα: 

α) του άρθρου 41 παρ. 1, β) του άρθρου 38 παρ. 1. 

5. Τις διαταγές του Υπουργείου Γεωργίας: 

α) 160417/1180/8.7.80 «περί οδηγιών για τις αναδασωτέες 
εκτάσεις», β) 182447/3049/24.9.80 

6. Την 2470/7.7.92 πρόταση του Δασαρχείου Καπανδριτίου σχε¬ 
τικά με την κήρυξη ώς αναδασωτέας, της αναφερόμενης στο θέμα εκτά¬ 
σεως, αποφασίζουμε: 

Κηρύσσουμε αναδασωτέα ώστε να αποκλεισθεί η διάθεσή της για 
άλλο προορισμό, τη δημόσια δασική έκταση (δάσος), εμβαδού χιλίων 
τετραγωνικών μέτρων (1000) που βρίσκεται στη θέση «Στεφάνωμα» 
περιφέρειας Κοινότητας Μαρκοπούλου Ωρωπού Ν. Αττικής, με σκοπό 
τη διατήρηση του χαρακτήρα του δάσους του οποίου η δασική βλάστηση 
που αποτελείτο από πεύκα νεαράς και μέσης ηλικίας καθώς και από 
κουμαριές, ρείκια κ.λπ. καταστράφηκε κατά την πυρκαϊά που έλαβε 
χώρα στις 1η Μαΐου 1992 και προσδιορίζεται από τα στοιχεία: 1,2,3, 
4, 5, 1, όπως φαίνεται στο συνημμένο διάγραμμα το οποίο αποτελεί 
αναπόσπαστο μέρος της αποφάσεως αυτής και έχει όρια: 

Ανατολικά: Εν μέρει με δημοσία δασική έκταση και εν μέρει με μη 
δασική έκταση σήμερα. 

Δυτικά: Με δημόσιο δάσος. 

Βόρεια: Ομοίως. 

Νότια: Ομοίως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 23 Ιουλίου 1992 
Ο Νομάρχης 

ΕΥΑΓ. ΧΑΡΑΛΑΜΠΙΔΗΣ 

Αριθ. 1403 (2) 

Κήρυξη αναδασωτέας εκτάσεως 322 τ.μ. στη θέση «Λαγοβούνι» της 
Κοινότητας Σκάλας Ωρωπού του Νομού Αττικής. 

Ο ΝΟΜΑΡΧΗΣ ΑΝΑΤΟΛ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/55 «περί Διοικητικής αποκέντρωοης», 
όπως τροποποιήθηκε και συμπληρώθηκε μεταγενέστερα με το Ν.Δ. 

532/70. 

2. Τις διατάξεις του Ν.Δ. 1147/1972 «περί μείζονος Πρωτευούσης» 
σε συνδυασμό με τις όμοιες του 711/72 Β.Δ. 

3. Τις διατάξεις της παρ. 3 του άρθρου 117 του Συντάγματος. 

4) Τις διατάξεις του Ν. 998/79 «περί προστασίας των Δασών και 

των Δασικών εν γένει εκτάσεως της Χώρας» και ειδικότερα: 
α) του άρθρου 41 παρ. 1, β) του άρθρου 38 παρ. 1. 

5. Τις διαταγές του Υπουργείου Γεωργίας: 

α) 160417/1180/8.7.80 «περί οδηγιών για τις αναδασωτέες 
εκτάσεις», β) 182447/3049/24.9.80 

6. Την 1520/21.4.92 πρόταση του Δασαρχείου Καπανδριτίου σχε¬ 
τικά με την κήρυξη ως αναδασωτέας, της αναφερόμενης στο θέμα εκτά¬ 
σεως, αποφασίζουμε: 

Κηρύσσουμε αναδασωτέα ώστε να αποκλεισθεί η διάθεσή της για 


άλλο προορισμό, τη δημόσια δασική έκταση, εμβαδού τριακοσίων είκοσι 
δύο (322) τετραγωνικών μέτρων που βρίσκεται στη θέση «Λαγοβούνι» 
περιφέρειας Κοινότητας Σκάλας Ωρωπού Ν. Αττικής, με σκοπό τη δια¬ 
τήρηση του χαρακτήρα της δασικής έκτασης της οποίας η δασική βλά¬ 
στηση, που αποτελείτο από θάμνους σχίνου, καταστράφηκε παλαιότερα 
με παράνομη φύτευση οπωροφόρων και άλλων δενδρυλλίων και κατά 
μήνα Μάϊο 1991 με παράνομη επιχωμάτωση με παράνομη καλλιέρ¬ 
γεια κηπευτικών και με παράνομη περίφραξη, προσδιορίζεται δε η 
έκταση από τα στοιχεία: Α, Β, Γ, Δ, Α, όπως φαίνεται στο συνημμένο 
διάγραμμα το οποίο αποτελεί αναπόσπαστο μέρος της αποφάσεως αυ¬ 
τής και έχει όρια: 

Ανατολικά: Με τ οίχο από μπετόν ύψους 33 περίπου μέτρων και πέ¬ 
ραν με αγροτική έκταση. 

Δυτικά: Με λωρίδα δημόσιας διακατεχόμενης δασικής εκτάσεως. 

Βόρεια: Με Δημόσιο διακατεχόμενο δάσος πεύκης. 

Νότια: Εν μέρει με χέρσα σήμερα έκταση και εν μέρει με δημόσια δια¬ 
κατεχόμενη δασική έκταση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 5 Αυγούστου 1992 
Ο Νομάρχης 

ΕΥΑΓ. ΧΑΡΑΛΑΜΠΙΔΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 80354/5315 (3) 

Τροποποίηση του γενικού πολεοδομικού σχεδίου του Δήμου Αλίμου 

(Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΟΡ/ΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 3 του Ν. 1337/1983 «Επέκταση πολεο- 
δομικών σχέδιο», οικιστική ανάπτυξη και σχετικές ρυθμίσεις» (Α'33). 

2. Τις διατάξεις του άρθρου 23 παρ. 1 (εδ. ιδ) του Ν. 1558/1985 
«Κυβέρνηση και Κυβερνητικά Όργανα» (Α' 137). 

3. Τις διατάξεις των άρθρων 3, 4 και 5 (παρ. 3 και 4) του Ν. 1515/ 
1985 «Ρυθμιστικό σχέδιο και πρόγραμμα προστασίας περιβάλλοντος 
της ευρύτερης περιοχής της Αθήνας» (Α' 18). 

4. Την 39962/1037/6.5.1990 απόφαση του Υπουργού Περιβάλ¬ 
λοντος, Χωροταξίας και Δημ. Εργων «Άσκηση αρμοδιοτήτων από τον 
Οργανισμό Αθήνας) (Β’ 327). 

5. Τα 354, 593, 1052 και 1053/92 έγγραφα του Οργανισμού 
Αθήνας προς το Δήμο Αλίμου, τη Β’ Εφορεία Προϊσταμένων και Κλασ¬ 
σικών Αρχαιοτήτων και τη Δ/νση Δασών και Δασικού Περιβάλλο¬ 
ντος. 

6. Την 95/1992 γνωμοδότηση του Δημοτικού Συμβουλίου Αλίμου. 

7. Το-γεγονός ότι η Β' Εφορεία Προϊστορικών και Κλασσικών Αρ¬ 
χαιοτήτων και η Δ/νση Δασών και Δασικού Περιβάλλοντος δεν απάντη¬ 
σαν μέχρι σήμερα. 

8. Τις 14/συν. 46/28.11.91, 15/συν 6/28.5.92 και 1/συν13/ 
23.7.92 γνωμοδοτήσεις της Εκτελεστικής Επιτροπής του Οργανισμού 
Αθήνας, αποφασίζουμε: 

1. Εγκρίνεται η τροποποίηση του γενικού πολεοδομικού σχεδίου του 
Δήμου Αλίμου, που έχει εγκριθεί με την 287/56/12.1.1987 απόφαση 
του Υπουργού Περιβάλλοντος, Χωροταξίας και Δημοσίων έργων 
«Έγκριση του γενικού πολεοδομικού σχεδίου του Δήμου Αλίμου (Ν. Ατ¬ 
τικής)» (Δ' 36), με Α) την επέκταση των ορίων αυτού για την ένταξη στο 
σχέδιο εκτάσεων όπως φαίνεται με κόκκινη γραμμή στους δύο (2) χάρ¬ 
τες Π - 1 σε κλίμακα 1:10.000 και ειδικώτερα: 

α) έκτασης που βρίσκεται στο τέρμα της οδού Ζαλόγγου στην πε¬ 
ριοχή «εκατέρωθεν της Λεωφ. Αλίμου», και εντάσσεται στην Π.Ε. 6 με 
χρήση «γενικής κατοικίας» σύμφωνα με το άρθρο 3 του από 23.2.87 Π. 
Δ/τος (Δ' 166). 

β) έκτασης που βρίσκεται μεταξύ των οδών Αγ. Δημητρίου Προπύ¬ 
λαια» - Ανα»ύμου - Ερεχθείου και εντάσσεται στην Π.Ε. 3 με χρήση 
«ελεύθεροι χώροι - αστικό πράσινο» σύμφωνα με το άρθρο 9 του παρα¬ 
πάνω Π. Δ/τος. 

γ) έκτασης που βρίσκεται εντός των ζωνών Β και Γ που προβλέπο- 
νται από το 2θ. 1.86 Π. Δ/γμα «Καθορισμός χρήσεων γης και όρων και 
περιορισμών δόμησης της εκτός σχεδίου περιοχής του Δήμου Αλίμου» 
και εντάσσεται στην πολεοδομική ενότητα 1 της οποίας η μέση πυκνό¬ 


τητα μεταβάλλεται σε 50 κάτοικοι ανά Ηα και ο μέσος συντελεστής δό¬ 
μησης σε 1,2. 

Στην έκταση αυτή καθορίζονται περιοχές με: 

- χρήση «πολεοδομικού κέντρου» σύμφωνα με το άρθρο 4 του από 
23.2.87 Π. Δ/τος (Δ' 166) με συντελεστή δόμησης 0,8. 

- χρήση «γενικής κατοικίας» σύμφωνα με το άρθρο 3 του παραπάνω 
Π. Δ/τος με συντελεστή δόμησης 0,6. 

- χρήση «βιομηχανικού πάρκου (ΒΙΠΑ) 6 Βιοτεχνικού Πάρκου 
(ΒΙΟΠΑ), προς εξυγίανση», σύμφωνα με το άρθρο 5 του από 23.2.87 
Π. Δ/τος (Δ’ 166), όπως συμπληρώθηκε με το από 8.12.90 Π. Δ/γμα 
(Δ’ 706). 

- χρήση ελευθέρων χώρων - αστικού πρασίνου στο κτήμα «Γερουλά- 
νου» με υπαίθριες εγκαταστάσεις αναψυχής όπου θα επιτρέπονται μόνο 
στοιχειώδεις κατασκευές διαμόρφωσης προς εξυπηρέτηση του κοινού. 

- χρήση αθλητικού κέντρου με σ.δ. 0,35. 

δ) έκτασης που βρίσκεται εντός των ζωνών Β και Γ που προβλέπο- 
νται από το από 20.1.1986 Π. Δ/γμα (Δ' 5) και εντάσσεται στην Π.Ε. 
6 με χρήση «Βιομηχανικού Πάρκου (ΒΙΠΑ) - Βιοτεχνικού Πάρκου 
(ΒΙΟΠΑ) προς εξυγίανση σύμφωνα με το άρθρο 5 του από 23.2.87 Π. 
Δ/τος (Δ’ 166) όπως τροποποιήθηκε με το από 8.12.90 Π. Δ/γμα (Δ’ 
706). 

Β) Τον καθορισμό Ζώνης Αγοράς Συντελεστή στην περιοχή «Τράχω- 
νες» (Π.Ε. 1), όπως φαίνεται με την ένδειξη Ζ.Α.Σ. στους χάρτες Π -1 
σε κλίμακα 1:10000. 

Η μεταφορά του συντελεστή δόμησης, στη ζώνη αυτή επιτρέπεται 
μόνο από ιδιοκτησίες που βρίσκονται εντός του Δήμου Αλίμου. 

.Εντός της Ζ.Α.Σ. ορίζεται για τη χρήση «πολεοδομικού κέντρου» συντε¬ 
λεστής δόμησης 1,0 και για τη χρήση «γενικής κατοικίας» 0,8. 

Γ) Τη συμπλήρωση και τροποποίηση του οδικού δικτύου, όπως φαί¬ 
νεται στους χάρτες Π - 1. 

2. Αντίτυπα των παραπάνω δύο χαρτών που θεωρήθηκαν από τον 
Προϊστάμενο της · Διεύθυνσης Τοπογραφικών Εφαρμογών με την 
80354/1992 πράξη του δημοσιεύονται σε φωτοσμίκρυνση με την πα¬ 
ρούσα απόφαση. 

3. Εντός της περιοχής της επέκτασης των ορίων του γενικού πολεο- 
δομικού σχεδίου, οικοδομικές άδειες που έχουν εκδοθεί με τις προγενέ¬ 
στερα ισχύουσες διατάξεις ή έχει υποβληθεί στην αρμόδια πολεοδομική 
Αρχή πλήρης φάκελλος με τα απαραίτητα για την έκδοση της οικοδομι¬ 
κής άδειας στοιχεία μέχρι την ημερομηνία δημοσίευσης της παρούσας 
εκτελούνται όπως εκδόθηκαν ή εκδίδονται βάσει των υποβληθέντων 
στοιχείων σε συνδυασμό με τις διατάξεις του Ν. 1577/85 «Γενικός Οι¬ 
κοδομικός Κανονισμός». 

4. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Αυγούστου 1992 

ο ΥΠΟΥΡΓΟΙ 

ΑΧΙΛΛΕΑΣ ΚΑΡΑΜΑΝΛΗΣ 

